สวัสดีครับ ความผิดปกติใต้ลิ้น เคยไปหา แผนกคอ จมูก แล้ว บอกว่าปกติ เป็นต่อมน้ำลาย แต่ก็กังวันจะเป็นโรคอื่นๆ มีรูปครับ 
สวัสดีค่ะ แพทย์ไม่สามารถดูรูปที่แนบมาได้การมีตุ่มที่ใต้ลิ้นนั้น อาจจะมีสาเหตุได้จากหลายอย่างเช่นตุ่มร้อนในซึ่งเป็นตุ่มจากการติดเชื้อไวรัสหรือแบคทีเรียที่เยื่อบุช่องปาก มักทำให้มีอาการเจ็บปวด มีตุ่มหนองร่วมด้วยได้ หรือเกิดจากภาวะลิ้นอักเสบที่เกิดจากการขาดวิตามินบางชนิดเช่นวิตามินบี เป็นบาดแผลจากการบาดเจ็บ เช่นกัดลิ้น การมีเนื้องอกที่บริเวณลิ้นหรือมะเร็ง อาจพบเป็นฝ้าสีขาวหรือสีแดงบนลิ้นที่ไม่หายไป เจ็บคอเรื้อรัง ลิ้นชาเรื้อรัง เจ็บเมื่อสัมผัสโดนหรือกลืนอาหารได้จากที่กล่าวมา การเป็นต่อมน้ำลายตามปกติก็มีโอกาสเป็นไปได้สูง ถ้าตุ่มดังกล่าวอยู่มานาน ไม่ได้โตขึ้น ไม่ได้สร้างความเจ็บปวดถ้ายังไม่สบายใจ ควรสังเกตอาการและลักษณะตุ่มต่อเนื่อง ถ้าตุ่มโตเร็ว กดเจ็บ รูปร่างเปลี่ยนแปลงไป หรือลุกลามไปหลายบริเวณ ควรกลับไปพบแพทย์เพื่อตรวจซ้ำการดูแลตนเองเบื้องต้น ไม่ควรไปแกะตุ่มที่ลิ้นเอง ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น